**Нэгэгъум и гуэшыныр къызэрежьар.**

Джэд нэгэгъур нэхъыжь 1ыхьэ папщ1эу къызэрежьа щ1ык1эм ехьэл1а мыпхуэдэ хъыбар 1уэры1уатэм къыхощыж.

Пасэм адыгэхэм хабзэу я1ащ щхьэгъусэ къэзыша щ1алэр, хьэгъуэл1ыгъуэр зэрыдэк1ыу, и л1ыгъэр, и хыхьэхэк1ыр игъэлъэгъуэн папщ1э, зек1уэ ежьэу. Абы щыгъуэми гъуэмылэр зыпщэф1ын хуейр нысащ1эрт.

Арати, апхуэдэ щ1алэ гуэр зек1уэ ежьащ. Ежьа гупыр зэгуэр епсыхри, шхэну зэхэт1ысхьащ. Щ1алэм и гъуэмылэр къащтэмэ, джэд нэгэгъур зэгуаупщ1ык1ыу ямыгъэкъэбзауэ хэлът. Абдежым щ1алэм и ныбжьэгъухэр къыщыдыхьэшхащ, къыщ1энэк1ащ.

- Уэлэхьи, ар щхьэгъусэ пхуэмыхъун, - къыжра1ащ.

Ар щауэм гуауэ щыхъунтэкъэ?! Къызэрек1уэл1эжу фызым жри1ащ зэрыригъэк1ыжри, щ1ригъэк1ыжри.

Л1ым и псалъэхэм ягъэнэщхъея нысащ1эм и 1уэху зы1утыр гуащэм хуи1уэтащ.

- Абы нэхъ лажьэ уимы1эмэ, ар 1уэхукъым, - жи1ащ гуащэ губзыгъэм ик1и и нысэр щэхуу игъэ1ущащ.

Нысащ1эм, гуащэм зэрыжи1ам хуэдэу, джэдыр игъэхьэзырри, и л1ым елъэ1уащ:

- Иджы сик1ыжыным и пэ къихуэу, кхъы1э, ауан сыкъэзыщ1а уи ныбжьэгъухэр зэ сыгъэгъэхьэщ1эж. Ит1анэ ди деж сегъэщэж, - жи1эри.

Л1ыр арэзы хъури, и ныбжьэгъухэр къригъэблэгъащ. Нысащ1эм шхыныр къытригъэуващ, нэгэгъур аргуэру зэрыхъурейуэ хэлъу. Гупыр зэплъыжри, аргуэру дыхьэшхащ, ауэ нэгэгъум и гугъу ящ1ыртэкъыми, нысащ1эм къригъэжьащ:

- Си щхьэгъусэм ирихьэжьа гъуэмылэм хэлъа нэгэгъур зэгуэвупщ1ык1ыу феплъат?- жи1эри.

Хьэуэ, жа1э гупым.

- Нт1э, и ныбжьэгъухэм ар ауан къэфщ1у нэгэгъум фридыхьэшхащ, иджы ар къыспиубыдауэ срегъэк1ыж. Зэгуэвгъэжу феплъын хуеящ. Абы щыгъуэм апхуэдэу щывмыщ1ак1э, нэгъуэщ1 мыхъуми, мыр зэгуэвгъэжи феплъ, захуигъэзащ нысащ1эм.

Гупым я нэхъыжьым нэгэгъур зэгуигъэжмэ, и кум бжьын, бжьыныху, шыбжий, джэдгын хуэдэхэр илъу къыщ1эк1ащ. Едзакъэри 1эф1ти и бгъуит1ымк1э щысхэм, къыпигъэжри яритащ. Абыхэми ягу ирихьащ.

- Уэлэхьи, лей къыптедгъэхьэ пэтамэ, къытхуэгъэгъу, дяпэк1э нэгэгъур зэгуэдгъэжу демыплъауэ, дымыгуэшауэ 1энэм тредгъэхыжынкъым, - жа1эри нысащ1эр ирагъэк1ыжу ядакъым.

Хъыбарым зэрыжи1эжымк1э, нэгэгъур нэхъыжь 1ыхьэу ягуэшу абдеж къыщежьащ.

**Элина Хотова. Автор**

Фи махуэ ф1ыуэ, ди жюри лъап1эхэ! Фи пащхьэ итщ ещанэ Прогимназием и гъэсэнхэр.

Иджыпсту фи пащхьэ итлъхьэнущ «**Нэгэгъур нэхъыжь 1ыхьэу** **гуэшыныр къызэрежьам**» щыщ теплъэгъуэ.

Пасэм адыгэхэм хабзэу я1ащ щхьэгъусэ къэзыша щ1алэр, хьэгъуэл1ыгъуэр зэрыдэк1ыу, и л1ыгъэр, и хыхьэхэк1ыр игъэлъэгъуэн папщ1э, зек1уэ ежьэу. Абы щыгъуэми гъуэмылэр зыпщэф1ыр нысащ1эрт.

Арати, апхуэдэ зы махуэ гуэрым зек1уэ ежьахэу шхэну т1ысахэщ. Щ1алэм и гъуэмылэр къащтэмэ, джэд нэгэгъур зэгуаупщ1ык1ыу ямыгъэкъэбзауэ хэлът. Абдежым щ1алэм и ныбжьэгъухэр къыщыдыхьэшхащ, къыщ1энэк1ащ.

**Беков Дамир. *ныбжьэгъу***

-1эу, джэд нэгэгъур зэгуамыупщ1ык1ыу шхыным халъхьэрэ?

**Хотов Кемран. *ныбжьэгъу***

- Уэлэхьи, ар щхьэгъусэ пхуэмыхъун, занщ1эу игъэк1ыжын хуейщ.

 **Хотова. *Автор***

Ар щауэм гуауэ щыхъуауэ, Къек1уэл1эжащ, и фызми жри1ащ

зэрыригъэк1ыжри, щ1ригъэк1ыжри.

**Хабачиров. *Щауэ***

-Уэлэхьэ, си напэр тепхам нобэ. Джэд нэгэгъу зэгуамыупщ1ык1ыу ягъэхьэзыррэ?

**Хотова*. Автор***

Л1ым и псалъэхэм ягъэнэщхъея нысащ1эм и 1уэху зы1утыр гуащэм хуи1уэтащ.

**Таашева. *Гуащэ.***

-Абы нэхъ лажьэ уимы1эмэ, ар 1уэхукъым, сэ узгъэ1ущынщ.

**Хотова *. Автор*.**

Нысащ1эм, гуащэм зэрыжи1ам хуэдэу, джэдыр игъэхьэзырри, и л1ым елъэ1уащ:

**Фатима. *Нысэ***

- Иджы сик1ыжыным и пэ къихуэу, кхъы1э, ауан сыкъэзыщ1а уи ныбжьэгъухэр зэ сыгъэгъэхьэщ1эж. Ит1анэ ди деж сегъэшэж.

**Хотова . *Автор*.**

Л1ыр арэзы хъури, и ныбжьэгъухэр къригъэблэгъащ. Нысащ1эм шхыныр къытригъэуващ, нэгэгъур аргуэру зэрыхъурейуэ хэлъу. Гупыр зэплъыжри, аргуэру дыхьэшхащ, ауэ нэгэгъум зыри е1усакъым.

**Фатима. *Нысэ***

-Си щхьэгъусэм ирихьэжьа гъуэмылэм хэлъа нэгэгъур зэгуэвупщ1ык1ыу феплъат?

**Псоми**  -Хьэуэ.

**Фатима. *Нысэ***

- Нт1э, и ныбжьэгъухэм ар ауан къэфщ1у нэгэгъум фридыхьэшхащ, иджы ар къыспиубыдауэ срегъэк1ыж. Зэгуэвгъэжу феплъын хуеящ. Иджы нэгъуэщ1 мыхъуми, мыр зэгуэвгъэжи феплъ.

**Хотова . *Автор*.**

Гупым я нэхъыжьым нэгэгъур зэгуигъэжмэ, и кум бжьын, бжьыныху, шыбжий, джэдгын хуэдэхэр илъу къыщ1эк1ащ. Едзакъэри 1эф1ти и бгъуит1ымк1э щысхэм, къыпигъэжри яритащ.

**Кануков Алихан**

- -----Уэлэхьи, лей къыптедгъэхьэ пэтамэ, къытхуэгъэгъу, дяпэк1э нэгэгъур зэгуэдгъэжу демыплъауэ, дымыгуэшауэ 1энэм тредгъэхыжынкъым.

**Хотова . *Автор***.

Зэрыжа1эжымк1э, нэгэгъур нэхъыжь 1ыхьэу ягуэшу абдеж къыщежьащ.

**Дышеков**. ***Хъуэхъу***.

**Ди нэхъыжьи, ди нэхъыщ1и, я гур къабзэу, я бзэр дахэу, зэгуры1уэу, зэдэ1уэжу, ди лъэпкъыбзэр, хабзэр тщ1эжу дыпсэуну сэ сохъуахъуэ.**